جامعه اسلامیه (علامه ټاون)

جامعه اسلاميه علامه ټاون یو ستر اسلامي پوهنتون دی چي د پاکستان بلوچستان ایالت په لوېديځ کي موقعیت لري او د دیني دعوت او محمدي امت د چوپړ لپاره په ایشیا براعظم لویه وچه کي تر ټولو غټه څانګه اداره ده . دا پوهنتون په چمن ښارګوټي کي شتون لري کوم چي د پاکستان او افغانستان په مینځ کي یو وېشنیزه باډري علاقه ده . د تاسیس نېټه دا پوهنتون په ۱۹۹۷ عیسوي کال د الحاج علامه عبد الغني شهید رحمه الله تعالی پر لاس تاسیس شو، یاني : بنسټ یې په همدا یاد کال کي کښېښودل شو . او د لومړي ځل لپاره علامه صاحب په دې پوهنتون کي په ۲۰۰۰ عیسوي کي چي له ۱۴۲۱ هجري سره سمون خوري د دوره حدیث لویه دوره سبقان پيل کړله چي ورځ د چهارشنبې وه، بیا یې تر دې مبارکي افتتاح پرانیستني وروسته نور پاته علوم او فنون پکي پيل کړله . څانګې او ټولګې په دې جامعه اسلامیه پوهنتون کي څو څانګې او یو معهد شتون لري او هغه لکه : د دار الإفتاء څانګه . د نوو او پخوانیو علومو څانګه او په دې څانګه کي د علم حکمت ټولګه ؛ د علم منطق ټولګه ؛ د فلسفې ټولګه او داسي نورې ځانګړې ټولګې شتون لري . او دا ټول علوم په پښتو ژبه پکي درسیږي او د پښتو ژبه په چمن ښارګوټي کي رسمي ژبه ده . د وفاقي درجو څانګه کوم چي د وفاق المدارس العربية په نامه یادیږي . د دار المبتدئین څانګه . د حفظ او تجوید څانګه . د نشر او اشاعت څانګه او په دې کي میاشتنیزي مجلې او ځانګړې مواد خپریږي او دا ډول ورځنۍ فتاواوې له همدې څانګې څخه خپریږي . د نبوي احادیثو څانګه غټه او وړه دوره . د ښځینه د تعلیم او تربیت څانګه . همدا ډول په جامعه اسلامیه پوهنتون کي اداري څانګه دفتر شتون لري چي د همدې پوهنتون لاري چاري پر مخ بیایي . د علمي بحوثو اداره شتون پکي لري . د تألیف او تحقیق څانګه شتون پکي لري . او د عربي ژبي د زده کړي یو معهد شتون پکي لري . نورې ځانګړنې د دې ستر پوهنتون د لارو چارو پر مختلونکی کس حضرت علامه ابن علامه حافظ محمد یوسف مدّ ظله العالي دی او دی د خپل پلار علامه عبد الغني شهید تر شهادت وروسته د نایب په توګه ټاکل شوی دی . تر اوسه له دې ستر پوهنتون څخه شپږ زره ۶۰۰۰ فاضلانو د فضیلت پګړۍ پر سر کړي او د نړیوالو سندونو خاوندان شوي دي کوم چي د هغوی تړاو له افغانستان، پاکستان او ایران سره دی . په دې پوهنتون کي د هلال کمېټۍ هم شتون لري کومه چي د روژې او اخترانو حکم صادروي . په دې پوهنتون علامه ټاون کي د سبقونو په دوران کي د هري چهارشنبې په شپه د طالبانو د تدریب لپاره تدریسي مقابلې هم تر سره کیږي . په دې پوهنتون کي ټولې هغې غټې مسئلې او دعواوې سره حل او فصل کیږي کومې چي د بلوچستان ایالت په بېلابېلو ښارونو کي پيښيږي ؛ په ځانګړې توګه دا مسئلې او دعواوي زیاتره مهالونه د چمن د ښارګوټي وي . همدا ډول په جامعه اسلامیه علامه ټاون کي د تعلیم بالغان په نامه مجلس جوړیږي چي په هغه کي ومېرمنو ته اونیزه اصلاحي بیان کیږي . همدا ډول پکي د جمعې تر لمانځه وروسته وتاجرانو ته کاروباري مسئلې بیانیږي . همدا ډول د روژې په میاشت کي هر ماځيګر تر لمانځه وروسته د روژې احکام او مسئلې بیانیږي او بیا یې په آخري لسو ورځو کي د اعتکاف په دوران کي د اعتکاف او اختر اړوند احکام بیانیږي . د حج ذو الحجه تر میاشتي مخکي د حج او عمرې احکام بیانیږي چي په دې کي د حج مکمل کورس ښودل کیږي . د سبقانو په دوران کي د هري چهارشنبې په شپه په دې پوهنتون کي اصلاحي او روحاني مجلسونه تیاریږي . د سهار تر لمانځه وروسته د درسونو په ورځو کي طالبان د سورت یس شریف تلاوت کوي ؛ ځکه چي د دې په لوستولو ودوی ته برکت حاصلیږي ؛ په علم کي یې زیاتوب راځي او د عام محمدي اُمت د حاجتونو د پوره کېدلو یو لامل جوړیږي . د دې پوهنتون په آخیرني بغل کي د حضرت شیخ صاحب علامه عبد الغني شهید رحمة الله علیه مرقد او مدفن هم شتون لري کوم چي د دې ستر پوهنتون جامعه اسلامیه مؤسس دی او د ده مدفن په داسي طریقه پکي برابر شوی چي هغه د نبي کریم صلی الله علیه وسلم پر سنتو برابر دی . او په پای کي د جامعه اسلامیه علامه ټاون له ځانګړنو څخه دا ده چي : ودې ته په کتلو او په ناسته کي یو ډول خوشالي او فیض شتون لري ؛ په ځانګړې توګه دا ځانګړتیا د چمن واوسېدونکې ته ډېره ښه معلومه شوې ؛ مګر نه چي د الله تعالی نه وي ورته خوښه شوې هغه ته یې درک نه معلومیږي . سرچینې وفاق المدارس العربية اسلامي ښوونځي د ۱۹۹۷ تاسیسات نړیواله ښوونځۍ د پاکستان ښوونځۍ